กฎ กกฎ ก.พ.ว่าด้วยคณะอนุกรรมการสามัญประจำศูนย์อำนวยการบริหารจังหวัดชายแดนภาคใต้พ.ศ. ๒๕๕๔[๑] อาศัยอำนาจตามความในมาตรา ๘ (๕) และมาตรา ๑๔ วรรคสองแห่งพระราชบัญญัติระเบียบข้าราชการพลเรือน พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๓ มาตรา ๔๓ และมาตรา ๖๔ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับมาตรา ๘แห่งพระราชบัญญัติการบริหารราชการจังหวัดชายแดนภาคใต้ พ.ศ. ๒๕๕๓ ก.พ. โดยอนุมัติคณะรัฐมนตรีจึงออกกฎ ก.พ. ไว้ ดังต่อไปนี้ข้อ ๑ ให้มีคณะอนุกรรมการสามัญประจำศูนย์อำนวยการบริหารจังหวัดชายแดนภาคใต้เรียกโดยย่อว่า อ.ก.พ. ศอ.บต.ข้อ ๒ อ.ก.พ. ศอ.บต.ประกอบด้วยเลขาธิการศูนย์อำนวยการบริหารจังหวัดชายแดนภาคใต้ เป็นประธานรองเลขาธิการศูนย์อำนวยการบริหารจังหวัดชายแดนภาคใต้ที่เลขาธิการศูนย์อำนวยการบริหารจังหวัดชายแดนภาคใต้มอบหมายหนึ่งคนเป็นรองประธาน และอนุกรรมการ ซึ่งประธาน อ.ก.พ. ศอ.บต. แต่งตั้งจาก(๑) ผู้ทรงคุณวุฒิด้านบริหารทรัพยากรบุคคล ด้านการบริหารและการจัดการและด้านกฎหมายซึ่งมีผลงานเป็นที่ประจักษ์ในความสามารถมาแล้วและมิได้เป็นข้าราชการในศูนย์อำนวยการบริหารจังหวัดชายแดนภาคใต้ซึ่งได้รับการสรรหาจำนวนไม่เกินสามคน(๒)ข้าราชการพลเรือนสามัญผู้ดำรงตำแหน่งประเภทบริหารหรือประเภทอำนวยการในศูนย์อำนวยการบริหารจังหวัดชายแดนภาคใต้ซึ่งได้รับเลือกจากข้าราชการพลเรือนสามัญผู้ดำรงตำแหน่งดังกล่าวจำนวนไม่เกินหกคนให้ อ.ก.พ. ศอ.บต. ตั้งเลขานุการหนึ่งคนข้อ ๓ ให้ อ.ก.พ.ศอ.บต. มีอำนาจหน้าที่เช่นเดียวกับ อ.ก.พ. กรมตามที่กำหนดไว้ในกฎหมายว่าด้วยระเบียบข้าราชการพลเรือน และให้บรรดาอำนาจหน้าที่ของอ.ก.พ. กระทรวงตามที่กำหนดไว้ในกฎหมายว่าด้วยระเบียบข้าราชการพลเรือนเป็นอำนาจหน้าที่ของ อ.ก.พ. ศอ.บต. ด้วยแต่ในการปฏิบัติหน้าที่ในฐานะ อ.ก.พ.กระทรวง ให้มีนายกรัฐมนตรีเป็นประธานและเลขาธิการศูนย์อำนวยการบริหารจังหวัดชายแดนภาคใต้ เป็นรองประธาน และผู้แทน ก.พ.ซึ่งตั้งจากข้าราชการพลเรือนในสำนักงาน ก.พ. หนึ่งคน เป็นอนุกรรมการโดยตำแหน่งข้อ ๔ ให้นำกฎ ก.พ.ว่าด้วยการสรรหาผู้ทรงคุณวุฒิและการเลือกข้าราชการพลเรือนเพื่อเป็นอนุกรรมการในอ.ก.พ. สามัญมาใช้ในการสรรหาผู้ทรงคุณวุฒิและการเลือกข้าราชการพลเรือนเพื่อเป็นอนุกรรมการใน อ.ก.พ.ศอ.บต. ตามกฎ ก.พ. นี้ โดยอนุโลมข้อ ๕ ในวาระเริ่มแรกหากมีกรณีใดที่ไม่อาจดำเนินการตามกฎ ก.พ. นี้ได้การจะดำเนินการประการใดให้เป็นไปตามที่ ก.พ. กำหนดให้ไว้ณ วันที่ ๒๒ พฤศจิกายน พ.ศ. ๒๕๕๔ยงยุทธวิชัยดิษฐรองนายกรัฐมนตรีปฏิบัติราชการแทนนายกรัฐมนตรีประธานก.พ.หมายเหตุ:- เหตุผลในการประกาศใช้กฎ ก.พ. ฉบับนี้ คือ โดยที่มาตรา ๘แห่งพระราชบัญญัติการบริหารราชการจังหวัดชายแดนภาคใต้ พ.ศ. ๒๕๕๓บัญญัติให้มีศูนย์อำนวยการบริหารจังหวัดชายแดนภาคใต้ เรียกโดยย่อว่า ศอ.บต. เป็นส่วนราชการรูปแบบเฉพาะที่ไม่สังกัดสำนักนายกรัฐมนตรีกระทรวง หรือทบวง มีฐานะเป็นนิติบุคคล และอยู่ในบังคับบัญชาของนายกรัฐมนตรีการบริหารราชการของ ศอ.บต.ถ้ามิได้บัญญัติไว้เป็นอย่างอื่นในพระราชบัญญัตินี้หรือคณะรัฐมนตรีมิได้กำหนดไว้เป็นอย่างอื่นให้ปฏิบัติตามกฎหมายว่าด้วยระเบียบบริหารราชการแผ่นดินและกฎหมายว่าด้วยระเบียบข้าราชการพลเรือน และมาตรา ๑๔ (๔) แห่งพระราชบัญญัติระเบียบข้าราชการพลเรือนพ.ศ. ๒๕๕๑ บัญญัติให้มีคณะอนุกรรมการสามัญประจำส่วนราชการอื่นนอกจากกระทรวง กรมและจังหวัด และวรรคสองบัญญัติให้การเรียกชื่อ องค์ประกอบและอำนาจหน้าที่ของ อ.ก.พ.ตาม (๔) ให้เป็นไปตามที่กำหนดในกฎ ก.พ. ก.พ.เห็นสมควรกำหนดให้มีคณะอนุกรรมการสามัญประจำศูนย์อำนวยการบริหารจังหวัดชายแดนภาคใต้เรียกโดยย่อว่า อ.ก.พ. ศอ.บต. และกำหนดองค์ประกอบ และอำนาจหน้าที่ของ อ.ก.พ.คณะนี้ จึงจำเป็นต้องออกกฎ ก.พ. นี้ปริยานุช/ผู้จัดทำ๑๔ ธันวาคม๒๕๕๔ชาญ/ผู้ตรวจ๑๔ ธันวาคม๒๕๕๔[๑] ราชกิจจานุเบกษาเล่ม ๑๒๘/ตอนที่ ๘๙ ก/หน้า ๕/๑๓ ธันวาคม ๒๕๕๔